אוניברסיטת קארדיף

אוניברסיטת קארדיף (בוולשית: Prifysgol Caerdydd) היא אוניברסיטת מחקר ציבורית בקארדיף, ויילס, הממלכה המאוחדת אשר נוסדה בשנת 1883. נכון לשנת 2021, למדו באוניברסיטה כ-33,985 סטודנטים מ-138 מדינות, מתוכם כ-23,765 ללימודי תואר ראשון, ו-10,220 בלימודי תארים מתקדמים. היא האוניברסיטה ה-16 בגודלה בבריטניה והגדולה בוויילס, במונחים של מספר הסטודנטים והיא מציעה למעלה מ-300 תוכניות לימוד לתואר. לאוניברסיטה 205,000 בוגרים מ-202 מדינות. האוניברסיטה חברה בקבוצת ראסל, בברית GW4, באיגוד של אוניברסיטאות חבר העמים הבריטי (ACU), באיגוד האוניברסיטאות האירופאיות (EUA) ובאוניברסיטאות בריטניה (UUK). היסטוריה בשנת 1879 החלו דיונים על הקמת קולג' אקדמי בווילס. באוקטובר 1881 ממשלתו של ויליאם גלאדסטון מינתה ועדה אשר תבחן את הנושא. כשנתיים לאחר שהוועדה המליצה על הקמת אוניברסיטה, הוחלט על קארדיף למיקום המוסד. הקולג' נוסד ב-24 באוקטובר 1883 בשם הקולג' האוניברסיטאי בדרום ויילס ומונמות'שייר, וב-1893 הפך לקולג' מייסד של אוניברסיטת ויילס. לימדו בו ביולוגיה, כימיה, אנגלית, צרפתית, גרמנית, יוונית, היסטוריה, לטינית, מתמטיקה ואסטרונומיה, מוזיקה, ולשית, לוגיקה, פילוסופיה ופיזיקה. היה זה המוסד להשכלה גבוהה הראשון בווילס שגם התיר לימודי נשים ואסר בחינת דת למועמדים. מכיוון שהקולג' לא היה אוניברסיטה עצמאית ולא יכל להעניק תארים משלו, הוא הכין את תלמידו למבחנים של אוניברסיטת לונדון או ללימודים נוספים באוניברסיטת אוקספורד או באוניברסיטת קיימברידג'. ב-1972 השם שונה לקולג' האוניברסיטאי, קרדיף. ב-1988 הקולג' האוניברסיטאי נקלע לקשיים כלכליים ונשקלה הכרזה על חדלות פירעון. זה הוביל למיזוג עם המכון למדע וטכנולוגיה של אוניברסיטת ויילס (UWIST) כדי ליצור את הקולג' של אוניברסיטת ויילס, קרדיף. בשנת 1893 הוקם בית הספר לרפואה וב-1996 שם המוסד שונה לאוניברסיטת ויילס, קרדיף. בשנת 1997 האוניברסיטה קיבלה סמכויות הענקת תארים, וב-2005, היא הפכה לאוניברסיטה עצמאית בשם אוניברסיטת קארדיף המעניקה תארים משלה. קולג'ים ובתי ספר 24 בתי הספר האקדמיים של האוניברסיטה מחולקים לשלושה קולג'ים: הקולג' לאמנויות, מדעי הרוח ומדעי החברה מנהל עסקים אנגלית, תקשורת ופילוסופיה גאוגרפיה ותכנון היסטוריה, ארכאולוגיה ודת עיתונאות, מדיה ותרבות משפטים ופוליטיקה שפות מודרניות מוזיקה מדעי החברה ולשית הקולג' לביו-רפואה ומדעי החיים מדעי הביולוגיה רפואת שיניים מדעי הבריאות רפואה מדעי האופטומטריה והראייה רוקחות ומדעי הפרמצבטיקה פסיכולוגיה הקולג' למדעים פיזיים והנדסה בית הספר לארכיטקטורה כימיה מדעי המחשב ואינפורמטיקה מדעי כדור הארץ והסביבה הנדסה מתמטיקה פיזיקה ואסטרונומיה דירוגים דירוגים בין-לאומיים דירוג שאנגחאי - מיקום 151–200 (2024) דירוג Times Higher Education - מיקום 190 (2024) דירוג QS - מיקום 154= (2024) דירוג אזורי - בריטניה דירוג שאנגחאי - מיקום 13–20 (2024) דירוג Times Higher Education - מיקום 24 (2024) דירוג QS לאוניברסיטאות - מיקום 24 (2024) בוגרים בולטים נכון לשנת 2023, אנשי האקדמיה של האוניברסיטה כוללים 17 עמיתים בחברה המלכותית, 11 עמיתים באקדמיה המלכותית להנדסה (RAEng), שבעה עמיתים באקדמיה הבריטית, 21 עמיתים באקדמיה למדעי הרפואה, 32 עמיתים באקדמיה למדעי החברה ו-2 חברים באקדמיה הלאומית למדעים (NAS). שניים מבוגרי האוניברסיטה הם חתני פרס נובל: רוברט הובר (פרס נובל לכימיה לשנת 1988) ומרטין אוונס (פרס נובל לפיזיולוגיה או לרפואה לשנת 2007). פייסל אל-פאיז גלין דניאל מישל טרי יהודה באואר ריז ח'אן ג'ונתן קוק גלין דניאל קישורים חיצוניים אתר האינטרנט הרשמי של אוניברסיטת קארדיף (הממלכה המאוחדת) אוניברסיטת קארדיף, ברשת החברתית פייסבוק אוניברסיטת קארדיף, ברשת החברתית X (טוויטר) אוניברסיטת קארדיף, ברשת החברתית אינסטגרם הערות שוליים